stanford-oval/wikipedia huggingface dataset:
โคตรใหญ่ฟัดเหล็ก
เนื้อเรื่องย่อ

เจ้าหน้าที่ลินตง ที่ต้องใช้ชีวิตในซิดนีย์เพื่อปกป้อง แนนซี่ หรือ ซีซี ลูกสาวของเขาที่ฟื้นจากความตายหลังได้รับการผ่าตัดเปลี่ยนถ่ายหัวใจจักรกลจากฝีมือของนักวิทยาศาสตร์แต่เขาจำเป็นต้องปกปิดตัวตนเพื่อให้รอดพ้นจาก "อังเดร" อดีตหนูทดลองที่กลายเป็นปีศาจหัวใจจักรกลสังหารที่ต้องการจับตัวแนนซี หวังใช้เลือดรักษาร่างกายและแก้แค้นลินตง ที่ทำให้เขาต้องใช้ชีวิตอยู่แต่ในห้องปลอดเชื้อหลังการปะทะกันเมื่อ 30 ปีก่อน โดยมี ลีสัน หัวขโมยหนุ่มที่มุ่งตามหาสมบัติของครอบครัวมาร่วมในเกมไล่ล่าครั้งนี้ด้วย
นักแสดงนำ

เฉินหลง รับบท ลินตง
โชว์ หลัว รับบท หลี่ เซิน
โอวหยาง นานา รับบท แนนซี่
เทสส์ ฮาวคริช รับบท วูแมน อิน แบล็ค
คอลแลน มัลเวย์ รับบท แอนดริว
เอริกะ เชีย-โฮ รับบท เสี่ยวซู่ (ซูซาน)
เดเมียน การ์วีย์ รับบท ริค โรเจอร์
เดอะ บอย ไรอัน
แคทเธอรีน บอยล์ รับบท จังกี้ เกิร์ล
เดวิด โทโรค รับบท เม็น อิน แบล็ค
สการ์เลทท์ โคเน่ รับบท ยูนิ เกิร์ล
อิซาเบลล่า วอชจิฮอบสกา รับบท ป๊อบคอร์น เกิร์ล
แหล่งข้อมูลอื่น

โคตรใหญ่ฟัดเหล็ก ที่อินเทอร์เน็ตมูวีเดตาเบส
Bleeding Steel จากฐานข้อมูลภาพยนตร์ฮ่องกง
แม่แบบ:MyDramaList title
โครงการพัฒนานอร์ทัมเบอร์แลนด์

แผนที่โครงการพัฒนานอร์ทัมเบอร์แลนด์
นอร์ธทัมเบอร์แลนด์ ดีเวลอปเมนท์ โปรเจกต์ (อังกฤษ: Northumberland Development Project) เป็นโครงการก่อสร้างสนามกีฬาทอตนัมฮอตสเปอร์ของทีมทอตนัมฮอตสเปอร์ สโมสรฟุตบอลชื่อดังแห่งศึกพรีเมียร์ลีก
สาเหตุการก่อสร้างสนามเหย้าแห่งใหม่นี้เกิดจากการที่สนามไวต์ฮาร์ตเลน สนามเหย้าของสโมสรซึ่งใช้อยู่ในปัจจุบันมีความจุน้อยและมีขนาดเล็กเกินไป ทางบอร์ดบริหารของสโมสรจึงมีมติที่จะก่อสร้างสนามเหย้าแห่งใหม่ในบริเวณเดียวกันกับไวต์ฮาร์ตเลนโดยมีบริษัทสถาปนิก Populous ซึ่งเคยออกแบบ เอมิเรตส์สเตเดียม ของ อาร์เซนอล มาออกแบบสนามแห่งใหม่
ในตอนแรกสนามใหม่แห่งนี้จะมีความจุทั้งสิ้น 56,250 ที่นั่ง แต่ต่อมาได้มีการปรับความจุขึ้นเป็น 61,000 ที่นั่ง
เดิมทางสโมสรมีแนวความคิดที่จะเช่าสนามกีฬาโอลิมปิกเป็นสนามเหย้าชั่วคราวในช่วงที่สนามไวต์ฮาร์ตเลนกำลังรื้อถอนและสนามเหย้าแห่งใหม่กำลังก่อสร้างแต่แผนการนี้ก็ได้ล้มเลิกไปเนื่องจากทางสโมสรต้องการนำลู่วิ่งออกไปเพื่อให้เป็นสนามฟุตบอลเต็มรูปแบบ แต่ทางคณะกรรมการโอลิมปิกแห่งสหราชอาณาจักรซึ่งเป็นเจ้าของสนามนั้นไม่ยอมให้นำลู่วิ่งออก ทางสโมสรจึงมีแผนสำรองคือไปเช่าสนามกีฬาเวมบลีย์เป็นสนามเหย้าชั่วคราวโดยเช่าเป็นเวลาทั้งสิ้น 1 ปีคือในฤดูกาล 2017-18
แหล่งข้อมูลอื่น

Tottenham Hotspur Future Plans
| ด ค กสโมสรฟุตบอลทอตนัมฮอตสเปอร์ |
| --- | --- |
 ผู้เล่น  ผู้จัดการทีม  ทีมสำรองและทีมเยาวชน  บันทึกและสถิติ  เกียรติประวัติ  ฤดูกาลปัจจุบัน  ผู้สนับสนุน 
ประวัติ:  ประวัติ  ฤดูกาล  ผลงานระดับทวีป 
สนามเหย้า:  ไวต์ฮาร์ตเลน  สนามกีฬาเวมบลีย์  สนามกีฬาทอตนัมฮอตสเปอร์ 
คู่ปรับ:  ดาร์บีลอนดอนเหนือ  การแข่งขันกับสโมสรฟุตบอลเชลซี 
เพลง:  "กลอรีกลอรี, ทอตนัมฮอตสเปอร์"  "ฮอตช็อตทอตนัม!"  "Nice One Cyril"  "Ossie's Dream (Spurs Are on Their Way to Wembley)"  "ทอตนัม, ทอตนัม"  "เวนเดอะเยียร์เอ็นดส์อินวัน" 
สื่อ:  ออลออร์นอทติง  โดสกลอรีกลอรีเดยส์ 
อื่น ๆ:  โครงการพัฒนานอร์ทัมเบอร์แลนด์  ทีมในซูเปอร์ลีกฟอร์มูลา  สโมสรฟุตบอลหญิงทอตนัมฮอตสเปอร์  สถานีรถไฟไวต์ฮาร์ตเลน 
  หมวดหมู่   คอมมอนส์
โคตรคน ทีมเอ็กซ์เพนเดเบิ้ล

| โคตรคน ทีมเอ็กซ์เพนเดเบิ้ล |
| --- | --- |
ใบปิดภาษาไทย
กำกับ: ไซมอน เวสต์
บทภาพยนตร์:   ซิลเวสเตอร์ สตอลโลน  ริชาร์ด เวงค์ 
เนื้อเรื่อง:   เดวิด อะกอสโต  เคน คอฟแมน  ริชาร์ด เวงค์ 
สร้างจาก: ตัวละคร โดย เดวิด คัลลาแฮม
อำนวยการสร้าง:   อาวี เลอร์เนอร์  แดนนี เลอร์เนอร์  เควิน คิง เทมเพิลตัน  เลส เวลดอน 
นักแสดงนำ:   ซิลเวสเตอร์ สตอลโลน  เจสัน สเตธัม  เจ็ต ลี  ดอล์ฟ ลันด์เกรน  ชัค นอร์ริส  ฌ็อง-โกลด ว็อง ดาม  บรูซ วิลลิส  อาร์โนลด์ ชวาร์เซเน็กเกอร์  เทอร์รี ครูวส์  แรนดี โคทัวร์  เลียม เฮมส์เวิร์ท 
กำกับภาพ: เชลลี จอห์นสัน
ตัดต่อ: ท็อดด์ อี. มิลเลอร์
ดนตรีประกอบ: ไบรอัน ไทเลอร์
บริษัทผู้สร้าง:   Millennium Films  Nu Image  
ผู้จัดจำหน่าย: Lionsgate มงคลเมเจอร์ (ไทย)
วันฉาย: 13 สิงหาคม 2012 (ลอนดอน, ปฐมทัศน์) 16 สิงหาคม 2012 (ไทย) 17 สิงหาคม 2012 (อเมริกาเหนือ)
ความยาว: 103 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 100 ล้านดอลลาร์สหรัฐ
ทำเงิน: 315 ล้านดอลลาร์สหรัฐ
ก่อนหน้านี้: โคตรคนทีมมหากาฬ (2010)
ต่อจากนี้: ดิ เอ็กซ์เพ็นเดเบิลส์ โคตรคนทีมมหากาฬ 3 (2014)
ข้อมูลจาก IMDb
ข้อมูลจากสยามโซน
โคตรคน ทีมเอ็กซ์เพนเดเบิ้ล (อังกฤษ: The Expendables 2) เป็นภาพยนตร์โลดโผนลำดับที่ 2 ในชุด ดิ เอ็กซ์เพ็นเดเบิลส์ กำกับโดยไซมอน เวสต์ ร่วมเขียนบทและแสดงนำโดยซิลเวสเตอร์ สตอลโลน สมทบด้วยเจสัน สเตธัม เจ็ต ลี ดอล์ฟ ลันด์เกรน ชัค นอร์ริส ฌ็อง-โกลด ว็อง ดาม บรูซ วิลลิส อาร์โนลด์ ชวาร์เซเน็กเกอร์ เทอร์รี ครูวส์ แรนดี โคทัวร์และเลียม เฮมส์เวิร์ท ออกฉายในไทยเมื่อวันที่ 16 สิงหาคม 2012
เรื่องย่อ

ทีมเอ็กซ์เพ็นเดเบิลส์ นำโดยบาร์นีย์ รอสได้รับภารกิจให้ไปช่วยดร. โจวและเทรนช์ เมาเซอร์ที่เนปาล หยิน หยาง ลูกทีมคนหนึ่งแยกไปเพื่อพาตัวดร. โจวกลับประเทศจีน
หลังกลับมาที่นิวออร์ลีนส์ บิลลี เดอะ คิด ลูกทีมคนล่าสุดบอกรอสว่าเขาจะลาออกเพื่อไปใช้ชีวิตกับโซเฟีย แฟนสาว ต่อมามิสเตอร์เชิร์ชบังคับให้รอสรับภารกิจตามหาชิ้นส่วนเครื่องบินที่ตกในแอลเบเนีย ทีมเอ็กเพ็นเดเบิลส์พร้อมด้วยแมกกี ชาน ผู้เชี่ยวชาญเฉพาะทางเดินทางไปแอลเบเนียเพื่อตามหาชิ้นส่วน แต่กลับถูกกลุ่มทหารรับจ้างของฌ็อง วิเลนซุ่มโจมตี วิเลนจับบิลลีเป็นตัวประกันเพื่อแลกกับชิ้นส่วนที่ทีมพบ แต่เมื่อทีมให้ชิ้นส่วน วิเลนกลับฆ่าบิลลีและหลบหนีไป ทีมฝังศพบิลลีและประกาศจะล้างแค้นวิเลน
แมกกีบอกทีมว่าชิ้นส่วนที่วิเลนได้ไปคือคอมพิวเตอร์ที่ระบุตำแหน่งพลูโตเนียม 5 ตันในเหมืองร้างของโซเวียต วิเลนตั้งใจจะรวบรวมมันและนำไปขาย ทีมเอ็กซ์เพ็นเดเบิลส์ตามสัญญาณไปที่บัลแกเรีย เช้าวันต่อมา ทีมถูกทหารรับจ้างและรถถังของวิเลนโจมตี แต่บุ๊กเกอร์ เพื่อนเก่าของรอสมาช่วยทัน บุ๊กเกอร์บอกทีมว่าใกล้ ๆ มีหมู่บ้านที่ต่อต้านวิเลนอยู่ก่อนจะแยกไป ในขณะเดียวกัน วิเลนและเฮกเตอร์ ลูกน้องคนสนิทกำลังรวบรวมพลูโตเนียม
เมื่อมาถึงหมู่บ้าน ทีมเอ็กซ์เพ็นเดเบิลส์พบกลุ่มผู้หญิงติดอาวุธเพื่อป้องกันตนเองจากพวกวิเลน เนื่องจากวิเลนมักจะพาตัวชาวบ้านไปทำงานที่เหมืองจนเสียชีวิต ต่อมาทีมได้สู้กับทหารรับจ้างของวิเลนอีกครั้ง และใช้เครื่องบินถล่มที่ตั้งของวิเลน ทีมเข้าไปช่วยชาวบ้านในเหมือง แต่ถูกวิเลนระเบิดปิดทางไว้ข้างใน
ทีมเอ็กซ์เพ็นเดเบิลส์และชาวบ้านออกจากเหมืองได้หลังมิสเตอร์เชิร์ชและเมาเซอร์มาช่วย ทีมเอ็กซ์เพ็นเดเบิลส์ มิสเตอร์เชิร์ชและเมาเซอร์ตามวิเลนไปที่สนามบินและร่วมกับบุ๊กเกอร์สู้กับทหารรับจ้างของวิเลน คริสต์มาส ลูกทีมคนหนึ่งได้ใช้สนับมือสู้กับเฮกเตอร์และสังหารเขาส่วนรอสและวิเลนแยกไปสู้กันตัวต่อตัว ก่อนที่วิเลนจะถูกรอสสังหาร
หลังเหตุการณ์ทั้งหมด มิสเตอร์เชิร์ชให้เครื่องบินแก่รอสแทนลำเก่า ก่อนจะแยกไปกับแมกกี เมาเซอร์และบุ๊กเกอร์ ที่ปารีส โซเฟียพบกล่องบรรจุเงินและจดหมายของบิลลี ทีมเอ็กซ์เพ็นเดเบิลส์ขึ้นเครื่องบินและดื่มไว้อาลัยให้บิลลี
นักแสดง

ซิลเวสเตอร์ สตอลโลน รับบท บาร์นีย์ รอส
เจสัน สเตธัม รับบท ลี คริสต์มาส
เจ็ต ลี รับบท หยิน หยาง
ดอล์ฟ ลันด์เกรน รับบท กันเนอร์ เจนเซ่น
ชัค นอร์ริส รับบท บุ๊กเกอร์
ฌ็อง-โกลด ว็อง ดาม รับบท ฌ็อง วิเลน
บรูซ วิลลิส รับบท มิสเตอร์เชิร์ช
อาร์โนลด์ ชวาร์เซเน็กเกอร์ รับบท เทรนช์ เมาเซอร์
เทอร์รี ครูวส์ รับบท เฮล ซีซาร์
แรนดี โคทัวร์ รับบท โทล โรด
เลียม เฮมส์เวิร์ท รับบท บิลลี เดอะ คิด
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ โคตรคน ทีมเอ็กซ์เพนเดเบิ้ล
โคตรคน ทีมเอ็กซ์เพนเดเบิ้ล ที่อินเทอร์เน็ตมูวีเดตาเบส
โคตรคน ทีมเอ็กซ์เพนเดเบิ้ล ที่สยามโซน
| ด ค กดิ เอ็กซ์เพ็นเดเบิลส์ |
| --- | --- |
 โคตรคนทีมมหากาฬ (2010)  โคตรคน ทีมเอ็กซ์เพนเดเบิ้ล (2012)  ดิ เอ็กซ์เพ็นเดเบิลส์ โคตรคนทีมมหากาฬ 3 (2014)  รายชื่อตัวละคร
โครงการพัฒนาแห่งสหประชาชาติ

| --- | --- |

ชื่อย่อ: ยูเอ็นดีพี (UNDP)
ก่อตั้ง: 22 พฤศจิกายน 1965; 58 ปีก่อน (1965-11-22)
ประเภท: โครงการ
สถานะตามกฎหมาย: ดำเนินการอยู่
สํานักงานใหญ่: นครนิวยอร์ก (สิทธิสภาพนอกอาณาเขต)
หัวหน้า: Achim Steiner
องค์กรปกครอง: คณะมนตรีเศรษฐกิจและสังคมแห่งสหประชาชาติ
เว็บไซต์: www.undp.org 
สำนักงานโครงการพัฒนาแห่งสหประชาชาติ (อังกฤษ: United Nations Development Programme: UNDP) มีสำนักงานใหญ่ที่นครนิวยอร์ก สหรัฐ เป็นองค์การพหุภาคีเพื่อช่วยเหลือด้านการพัฒนา และเป็นหน่วยงานสำคัญในการประสานงานความช่วยเหลือในด้านการพัฒนาของสหประชาชาติ โดยเริ่มจากการขยายการให้ความช่วยเหลือด้านวิชาการ แก่ประเทศกำลังพัฒนา ด้วยหลักการดำเนินการแบบสากลและเป็นกลางในทางการเมือง ตามเป้าหมายการพัฒนาที่สำคัญ ๆ มีสมาชิก 177 ประเทศ  เพื่อร่วมมือในการวางแผน และดำเนินโครงการในด้านการเกษตร อุตสาหกรรม การศึกษา และสิ่งแวดล้อม
แหล่งข้อมูลอื่น

เว็บไซต์ทางการ
Mitcham, Chad J., Jackson, Sir Robert Gillman (1911-1991), Australian Dictionary of Biography, National Centre of Biography, Australian National University, published online 2016, accessed online 5 September 2017.
โครงข่ายประสาท

โครงข่ายประสาท (อังกฤษ: neural network - NN) โดยทั่วไปได้ถูกกล่าวถึงโครงข่ายประสาทชีวภาพในร่างกายของมนุษย์ที่เชื่อมโยงระบบประสาท แต่ในปัจจุบันการใช้งานคำว่าโครงข่ายประสาท ได้ถูกหมายถึงโครงข่ายประสาทเทียม ซึ่งเป็นลักษณะโมเดลในการประมวลผลข้อมูล
โครงการวอสตอค

ยานวอสตอค
โครงการวอสตอค (อังกฤษ: Vostok Programme) “วอสตอค” แปลว่าตะวันออก เป็นโครงการส่งมนุษย์สู่อวกาศของสหภาพโซเวียตที่จะส่งนักบินขึ้นบินโคจรรอบโลกเป็นครั้งแรกของโลก
โครงการวอสตอคได้พัฒนาต่อมาจากโครงการดาวเทียมสอดแนมชื่อ “เซนิท” และปรับปรุงจรวดส่งยานจากแบบของขีปนาวุธข้ามทวีป (ICBM) เดิม ก่อนการออกข่าวเปิดเผยโครงการ ชื่อโครงการวอสตอคถูกจัดไว้ในชั้นความลับ
ชุดของโครงการยานวอสตอคประกอบด้วย การส่งสัตว์ขึ้นสู่อวกาศก่อนแล้วตามด้วยการบินทดสอบด้วยหุ่นมนุษย์ 5 โครงการ เพื่อให้แน่ใจว่ายานมีความเหมาะสมกับมนุษย์ ลำดับของการส่งยานอวกาศตามโครงการมีดังนี้
สปุตนิค 4 (โคราบล์-สปุตนิค 1) - 15 พฤษภาคม พ.ศ. 2503
สปุตนิค 5 (โคราบล์-สปุตนิค 2) - 19 สิงหาคม พ.ศ. 2503
สปุตนิค 6 (โคราบล์-สปุตนิค 3) - 1 ธันวาคม พ.ศ. 2503
สปุตนิค 9 (โคราบล์-สปุตนิค 4) - 9 มีนาคม พ.ศ. 2504
สปุตนิค 10 (โคราบล์-สปุตนิค 5) - 25 มีนาคม พ.ศ. 2504
วอสตอค 1 - 12 เมษายน พ.ศ. 2504 มนุษย์อวกาศคนแรกสู่วงโคจร
วอสตอค 2 - 6 สิงหาคม พ.ศ. 2504 โคจรเต็มวัน
วอสตอค 3 - 11 สิงหาคม พ.ศ. 2505 และ วอสตอค 4 - 12 สิงหาคม พ.ศ. 2505 โคจรคู่ครั้งแรก
วอสตอค 5 - 14 มิถุนายน พ.ศ. 2506 การโคจรเดี่ยวที่นานที่สุดในคริสต์ศตวรรษที่ 20
วอสตอค 6 - 16 มิถุนายน พ.ศ. 2506 วาเลนตินา เทเรชโกวา มนุษย์อวกาศสตรีคนแรกของโลกขึ้นสู่วงโคจร
มีการวางโครงการวอสตอคอีก 7 โครงการที่ได้วางแผนไว้เดิมกำหนดที่จะดำเนินไปถึงเดือนเมษายน พ.ศ. 2509 แต่ถูกยกเลิกและนำอุปกรณ์ต่างๆมาปรับใช้ใหม่ในโครงการวอสคุด ซึ่งเป็นแผนใหม่ที่กำหนดเฉพาะเพียงเพื่อการได้ชื่อว่าเป็นผู้บุกเบิก "ครั้งแรก" ของโซเวียต
ดูเพิ่ม

ยานวอสตอค
จรวดวอสตอค
โครงการวอสคอด
Sergey Korolyov
โครงการจีโนมมนุษย์

โลโก้ของโครงการจีโนมมนุษย์
โครงการจีโนมมนุษย์ (อังกฤษ: The Human Genome Project; ตัวย่อ: HGP) เป็นอภิมหาโครงการทางเทคโนโลยีชีวภาพ ที่ได้ศึกษาจัดทำแผนที่ของจีโนมของมนุษย์ ซึ่งมีความละเอียดระดับนิวคลีโอไทด์ หรือ คู่เบส เพื่อที่จะวิเคราะตำแหน่งของหน่วยพันธุกรรม หรือ ยีนของมนุษย์
ประวัติ

อภิมหาโครงการนี้เริ่มต้นเมื่อ พ.ศ. 2533 โดยการสนับสนุนของ กรมพลังงาน และ สำนักงานสุขภาพแห่งชาติ ของสหรัฐอเมริกา ด้วยทุนวิจัย 3 พันล้านเหรียญ ซึ่งเคยคาดว่าจะใช้เวลาทั้งหมด 15 ปี แต่เนื่องจากความร่วมมือจากนานาประเทศ อีกทั้งความก้าวทางเทคโนโลยีการวิเคราะห์ลำดับเบสและวิทยาการคอมพิวเตอร์ ทำให้ร่างของแผนที่จีโนมเสร็จก่อนเวลาในปี พ.ศ. 2543 (โดยการประกาศอย่างเป็นทางการของนายบิล คลินตัน (ประธานาธิบดีสหรัฐอเมริกาในขณะนั้น) และ นายโทนี่ แบลร์ (นายกรัฐมนตรีสหราชอาณาจักร) เมื่อวันที่ 26 มิถุนายน พ.ศ. 2543
ประเทศที่ร่วมโครงการ:
ประเทศจีน
ประเทศฝรั่งเศส
ประเทศเยอรมนี
ประเทศญี่ปุ่น
สหราชอาณาจักร
สหรัฐอเมริกา
แหล่งข้อมูลอื่น

ข่าว Human Genome.  Published from 1989 to 2002 by the US Department of Energy, this newsletter was a major communications method for coordination of the Human Genome Project.  Complete online archives are available.
Project Gutenberg hosts e-texts for Human Genome Project, titled Human Genome Project, Chromosome Number # (# denotes 01-22, X and Y).  This information is raw sequence, released in November 2002; access to entry pages with download links is available through http://www.gutenberg.org/etext/3501 for Chromosome 1 sequentially to http://www.gutenberg.org/etext/3524 for the Y Chromosome.  Note that this sequence might not be considered definitive due to ongoing revisions and refinements.  In addition to the chromosome files, there is a supplementary information file dated March 2004 which contains additional sequence information.
The HGP information pages
Ensembl project, an automated annotation system and browser for the human genome
UCSC genome browser
Nature magazine's human genome gateway, including the HGP's paper on the draft genome sequence
Wellcome charitable trust description of HGP เก็บถาวร 2005-04-28 ที่ เวย์แบ็กแมชชีน "Your Genes, your health, your future".
ศึกษาเรื่อง Human Genome. ภาค 1: Challenge to Science Educators. ERIC Digest. เก็บถาวร 2020-11-28 ที่ เวย์แบ็กแมชชีน
ศึกษาเรื่อง Human Genome. ภาค 2: Resources for Science Educators. ERIC Digest. เก็บถาวร 2020-11-28 ที่ เวย์แบ็กแมชชีน
Clinton Tries To Take Credit For Celera's Achievement by David Holcberg เก็บถาวร 2005-10-24 ที่ เวย์แบ็กแมชชีน
โคตรคน 3 คม

| โคตรคน 3 คม |
| --- | --- |
โปสเตอร์ภาพยนตร์
กำกับ: เบนนี่ ชาน
เขียนบท: ไอวี่ โฮ
อำนวยการสร้าง: เบนนี่ ชาน
นักแสดงนำ: กัว ฟู่เฉิง เจิ้ง อี้เจี้ยน แดเนียล วู
กำกับภาพ: แอนโธนี่ พาน เหย้าหมิง
ตัดต่อ: ชิว จื้อเหว่ย
ดนตรีประกอบ: แอนโธนี่ ชู
ผู้จัดจำหน่าย:  บริษัท ยูนิเวิร์สฟิล์มดิสทริบิวชั่น จำกัด  ทาร์ทันฟิล์ม
วันฉาย:  28 เมษายน ค.ศ. 2005
ความยาว: 101 นาที
ประเทศ: ฮ่องกง
ภาษา: กวางตุ้ง จีนกลาง
โคตรคน 3 คม (จีน: 三岔口; อังกฤษ: Divergence) เป็นภาพยนตร์แอ็คชั่นอาชญากรรม ค.ศ. 2005 ของฮ่องกง ผลิตและกำกับโดย เบนนี่ ชาน จากบทภาพยนตร์โดย ไอวี่ โฮ นำแสดงโดย เจิ้ง อี้เจี้ยน, กัว ฟู่เฉิง และ แดเนียล วู
เนื้อเรื่องย่อ

เป็นเรื่องราวของชายสามคนซึ่งได้แก่ ตำรวจ, ทนาย และฆาตกร โดยกล่าวถึงซุน ผู้เป็นตำรวจที่ยังคงคิดถึงแฟนของเขาที่หายตัวไปในช่วง 10 ปีก่อนอยู่ถึงทุกวันนี้ ต่อมา เขาได้พบกับผู้หญิงคนหนึ่งที่เหมือนกับแฟนของเขา ซึ่งเป็นภรรยาของทนายที่มีชื่อว่าโต ผู้เป็นทนายผู้ประสบความสำเร็จในหน้าที่การงาน ซึ่งปัจจุบัน ทนายโตรับว่าความให้กับหัวหน้าแก๊งฟอกเงิน แต่เขารู้สึกว่านี่อาจเป็นการช่วยคนเลวให้พ้นผิด และโค้กซึ่งเป็นมือสังหาร ก็ได้เข้ามาพัวพันกับคดีของซุนในเวลาต่อมา
นักแสดงนำ

กัว ฟู่เฉิง รับบทเป็น ซุน
เจิ้ง อี้เจี้ยน รับบทเป็น โต
แดเนียล วู รับบทเป็น โค้ก
รางวัลที่ได้รับ

ภาพยนตร์ดังกล่าวได้รับรางวัลม้าทองคำครั้งที่ 42 ในสาขานักแสดงชายยอดเยี่ยม (กัว ฟู่เฉิง), ภาพยนตร์ยอดเยี่ยม และลำดับภาพยอดเยี่ยม
แหล่งข้อมูลอื่น

Divergence ที่อินเทอร์เน็ตมูวีเดตาเบส
Divergence ที่ออลมูวี
แคลเซียมแชนแนลบล็อกเกอร์

แคลเซียมแชนแนลบล็อกเกอร์ (อังกฤษ: Calcium channel blockers) เป็นกลุ่มของยาที่มีผลต่อกล้ามเนื้อหัวใจ และกล้ามเนื้อในส่วนที่ทำให้ร่างกายพักผ่อน  หลักใหญ่ในการออกฤทธิ์ของ แคลเซียม แชนแนล บล็อกเกอร์ คือการทำให้ความดันโลหิตลดลง ซึ่งจะใช้ในผู้ป่วย ความดันโลหิตสูง (hypertension)  แคลเซียม แชนแนล บล็อกเกอร์ ส่วนใหญ่จะลดแรงหดตัวของ กล้ามเนื้อหัวใจ (myocardium) จากผลของ อินโนโทรปิก ในทางลบของ แคลเซียม แชนแนล บล็อกเกอร์ ซึ่งควรจะต้องหลีกเลี่ยงการใช้ในคนไข้ที่เป็นโรค คาร์ดิโอไมโอพาที่ (cardiomyopathy-กล้ามเนื้อหัวใจอ่อนแรง)
แคลเซียม แชนแนล บล็อกเกอร์ หลายตัวทำให้การนำไฟฟ้าในหัวใจช้าลง จากการที่มันไปหยุด แคลเซียม แชนเนล  ตอนช่วงขาขึ้นของกร๊าฟ (plateau phase) ใน แอคชั่น โพเทนเชียล (action potential) ของหัวใจ (ดูคาร์ดิแอก แอคชั่น โพเทนเชียล) ทำให้อัตราการเต้นของหัวใจ (heart rate) ลดลงและอาจเป็นให้ หัวใจหยุดเต้น (heart block)ได้ ผลของ แคลเซียม แชนแนล บล็อกเกอร์ ชนิดนี้เรียกว่า ผลโครโนโทรปิก (chronotropic) ในทางลบ  ซึ่งเหมาะสำหรับคนไข้ที่เป็นเอเทรียล ไฟบิเลชั่น (atrial fibrillation) หรือ ใจสั่น (atrial flutter)
กลไกการออกฤทธิ์ (Mechanism of action)

แคลเซียม แชนแนล บล็อกเกอร์ ทำงานโดยการขัดขวางความไวต่อกระแสไฟฟ้า (voltage-sensitive) ของแคลเซียม แชนแนลในหัวใจ และ ใน หลอดเลือด เป็นการป้องกันระดับ แคลเซียม ในเซลล์ไม่ให้สูงมากเมื่อถูกกระตุ้นเป็นผลให้:
การหดตัวลดลง  และ
นำไปสู่การลดลงของ ความต้านทานส่วนปลายทั้งหมด (total peripheral resistance) จากการขยายตัวของหลอดเลือด
ลด การทำงานของหัวใจ (cardiac output) จากการหดตัวของกล้ามเนื้อลดลง
ความดันโลหิต ลดลงหัวใจทำงานน้อยลง
ด้วยเหตุนี้ แคลเซียม แชนแนล บล็อกเกอร์ จึงอาจทำให้เกิดปัญหาในโรค คาร์ดิโอไมโอพาที่ และ  โรคหัวใจแบบโคโลนารี่ (coronary heart disease)  ไม่เหมือนกับยาในกลุ่ม  บีต้า บล็อกเกอร์ ที่หัวใจยังคงตอบสนองต่อการกระตุ้นของ  ระบบประสาทซิมพาทีติก (sympathetic nervous system)ดังนั้นความดันโลหิตจึงยังสามารถควบคุมไดอย่างมีประสิทธิภาพ
แคลเซียม แชนแนล บล็อกเกอร์ มีรายชื่อดังนี้ > แคลเซียม แชนแนล บล็อกเกอร์ กลุ่ม ไดไฮโดรไพริดีน (Dihydropyridine)

แอมโลดิปีน besylate (Amlodipine-Norvasc)
ฟีโลดิปีน (Felodipine-Plendil)
นิคาร์ดิปีน (Nicardipine-Cardene, Carden SR)
นิฟีดิปีน (Nifedipine-Procardia,  Adalat)
นิโมดิปีน (Nimodipine-Nimotop)
นิซอลดิปีน (Nisoldipine-Sular)
นิเทรนดิปีน (Nitrendipine-Cardif, Nitrepin)
อร์คานิดิปีน]] (Lercanidipine-Zanidip)
มานิดิปีน (Manidipine-Madiplot)
แคลเซียม แชนแนล บล็อกเกอร์ มีรายชื่อดังนี้ > แคลเซียม แชนเนล บล็อกเกอร์ กลุ่ม ฟีนิลอัลไคลามีน (Phenylalkylamine)

แกลโลพามิล (Gallopamil-D600)
เวอราพามิล hydrochloride (Verapamil-Calan, Isoptin)
แคลเซียม แชนแนล บล็อกเกอร์ มีรายชื่อดังนี้ > แคลเซียม แชนเนล บล็อกเกอร์ กลุ่ม เบนโซไทอะซิปีน (Benzothiazepine)

ดิลไทอะเซม hydrochloride (Diltiazem-Cardizem)
แคลเซียม แชนแนล บล็อกเกอร์ มีรายชื่อดังนี้ > อื่น ๆ

เมนทอล (Menthol-น้ำมันมินท์ mintoil)
ยาอื่นที่การใช้เหมือนกัน

ยากลุ่มอื่นที่มีผลคาบเกี่ยวกับฤทธิ์ของ แคลเซียม แชนแนล บล็อกเกอร์ คือ
เอซีอี อินฮิบิเตอร์  (ACE inhibitor)
บีต้า บล็อกเกอร์  (beta-blocker)
ไนเตรต  (nitrates)
ดูเพิ่ม

เภสัชวิทยา
ความดันโลหิตสูง
| ด ค กกลุ่มยาหลัก |
| --- | --- |
ทางเดินอาหาร/ เมแทบอลิซึม (A):  กรดกระเพาะ ยาลดกรด  สารต้านตัวรับ H2  ยายับยั้งการหลั่งกรด  ยาแก้อาเจียน  ยาระบาย  ยาแก้ท้องร่วง  ยาลดความอ้วน  ยาต้านเบาหวาน  วิตามิน  เกลือแร่ 
เลือดและอวัยวะ สร้างเลือด (B):  สารต้านลิ่มเลือด สารกันเลือดเป็นลิ่ม  สารต้านเกล็ดเลือด  สารสลายลิ่มเลือด  ยาต้านการตกเลือด สารก่อลิ่มเลือด  ยาต้านการสลายลิ่มเลือด 
ระบบหัวใจและหลอดเลือด (C):  ยารักษาโรคหัวใจ/ยาแก้อาการปวดเค้นหัวใจ คาร์ดิแอคไกลโคไซด์  ยาต้านภาวะหัวใจเสียจังหวะ  ยากระตุ้นหัวใจ  ยาลดความดัน  ยาขับปัสสาวะ  สารขยายหลอดเลือด  เบต้า บล็อกเกอร์  แคลเซียมแชนแนลบล็อกเกอร์  ระบบเรนิน-แองจิโอเทนซิน เอซีอีอินฮิบิเตอร์  แองกิโอเทนซินรีเซพเตอร์บล๊อคเกอร์  เรนินอินฮิบิเตอร์  ยาลดไขมันในเส้นเลือด สแตติน  ไฟเบรต  ไบล์แอซิดซีเควสแตรนต์ 
ผิวหนัง (D):  สารทำให้นุ่มและชุ่มชื้น  สารก่อแผลเป็น  ยาแก้คัน  ยารักษาโรคสะเก็ดเงิน  สิ่งแต่งแผล 
ระบบสืบพันธุ์ (G):  ยาคุมกำเนิด  ยากระตุ้นภาวะเจริญพันธุ์  SERMs  ฮอร์โมนเพศ 
ระบบต่อมไร้ท่อ (H):  ฮอร์โมนไฮโปทาลามัสและต่อมใต้สมอง  คอร์ติโคสเตอรอยด์ กลูโคคอร์ติคอยด์  มิเนอรัลโลคอร์ติคอยด์  ฮอร์โมนเพศ  ไทรอยด์ฮอร์โมน/ยาต้านไทรอยด์ 
การติดเชื้อและ การติดเชื้อปรสิต (J, P, QI):  ยาปฏิชีวนะ  สารต้านแบคทีเรีย  ยาต้านเชื้อไมโคแบคทีเรีย ยาต้านวัณโรค  ยารักษาโรคเรื้อน  ยาต้านไวรัส  วัคซีน  ยาต้านปรสิต ยาฆ่าโพรโตซัว  ยาฆ่าหนอนพยาธิ 
มะเร็ง (L01-L02):  สารต้านมะเร็ง แอนติเมแทบอไลต์  สารอัลคิเลต  สปินเดิลพอยซัน  สารต้านเนื้องอก  โทโปไอโซเมอเรสอินฮิบิเตอร์ 
โรคทางระบบภูมิคุ้มกัน (L03-L04):  สารปรับระบบภูมิคุ้มกัน สารกระตุ้นภูมิคุ้มกัน  สารกดภูมิคุ้มกัน 
กล้ามเนื้อ กระดูก และข้อต่อ (M):  แอนาบอลิกสเตอรอยด์  ยาแก้อักเสบ เอ็นเซด  ยารักษาโรคข้ออักเสบรูมาทอยด์  คอร์ติโคสเตอรอยด์  ยาคลายกล้ามเนื้อ  บิสฟอสโฟเนต 
สมองและระบบประสาท (N):  ยาระงับความรู้สึก ยาสลบ  ยาชาเฉพาะที่  ยาระงับปวด  ยาต้านไมเกรน  ยากันชัก  ยาควบคุมอารมณ์  ยาต้านโรคพาร์กินสัน ไซโคเลปติก ยาคลายกังวล  ยารักษาโรคจิต  ยานอนหลับ/ยาระงับประสาท  ไซโคอนาเลปติก ยาแก้ซึมเศร้า  สารกระตุ้น 
ระบบทางเดินหายใจ (R):  ยาแก้คัดจมูก  ยาขยายหลอดลม  ยาแก้ไอ  H1 แอนตาโกนิสต์ สารต้านฮิสตามีน 
อวัยวะรับความรู้สึก (S):  จักษุวิทยา  โสตวิทยา 
อื่น ๆ (V):  ยาแก้พิษ  สารเพิ่มความชัดภาพ  เภสัชรังสี  สิ่งแต่งแผล
โครงการห้องสมุดดนตรีนานาชาติ

| --- | --- |
หน้าโฮมเพจเมื่อปี ค.ศ. 2007
ประเภท: ห้องสมุดสกอร์เพลง
ภาษาที่ใช้ได้: กาตาลา จีน เดนมาร์ก ดัตช์ อังกฤษ ฝรั่งเศส เยอรมัน กรีก อิตาลี ญี่ปุ่น เกาหลี มาซิโดเนีย โปรตุเกส รัสเซีย สเปน สวีเดน ตุรกี
เจ้าของ: โปรเจ็คเปตรุชชี (Project Petrucci LLC)
สร้างโดย: Edward W. Guo (Feldmahler)
ยูอาร์แอล: imslp.org หรือ petruccilibrary.org
เชิงพาณิชย์: ไม่
ลงทะเบียน: ไม่จำเป็น (ต้องการสำหรับการมีส่วนร่วม)
เปิดตัว: 16 กุมภาพันธ์ 2006
สถานะปัจจุบัน: เปิดให้บริการใหม่ (30 มิถุนายน 2008)   (ปิดให้บริการ 19 ตุลาคม 2007 – 29 มิถุนายน 2008)
โครงการห้องสมุดดนตรีนานาชาติ (อังกฤษ: International Music Score Library Project มีชื่อย่อว่า IMSLP) มีอีกชื่อหนึ่งว่า ห้องสมุดดนตรีเปตรุชชี (Petrucci Music Library) ตั้งตามชื่อของออตตาเวียโน เปตรุชชี (ค.ศ. 1466 – 1539) ผู้จัดพิมพ์โน้ตดนตรีชาวอิตาลี เป็นโครงการจัดตั้งห้องสมุดดนตรีออนไลน์ เพื่อเผยแพร่โน้ตดนตรีที่เป็นสาธารณสมบัติในรูปแบบวิกิ
เว็บไซต์เริ่มดำเนินการตั้งแต่เดือนกุมภาพันธ์ ค.ศ. 2006 เครื่องแม่ข่ายตั้งอยู่ที่ประเทศแคนาดาโดยใช้ซอฟต์แวร์มีเดียวิกิ ในระยะเริ่มต้นเป็นงานคอมพิวเตอร์สแกนผลงานเก่าที่หมดลิขสิทธิ์แล้ว แต่ได้เปิดโอกาสให้เจ้าของผลงานนำผลงานของตนออกเผยแพร่ในแบบครีเอทีฟคอมมอนส์ จนถึงปัจจุบันได้เผยแพร่โน้ตดนตรีมากกว่า 140,000 ชิ้น และงานบันทึกเสียงมากกว่า 5,000 ชิ้น
เมื่อวันที่ 19 ตุลาคม ค.ศ. 2007 เว็บไซต์ได้ปิดตัวลงตามคำสั่งตามกฎหมายของยูนิเวอร์ซัลเอดิชัน บริษัทผู้ตีพิมพ์ชีตมิวสิกจากเวียนนา ประเทศออสเตรีย สืบเนื่องจากผลงานที่เผยแพร่บางส่วนมีอายุระหว่าง 50 ถึง 70 ปี ถือว่าเป็นสาธารณสมบัติในประเทศแคนาดา ซึ่งกฎหมายลิขสิทธิ์ให้การคุ้มครองเป็นระยะเวลา 50 ปี ในขณะที่ประเทศอื่นบางประเทศให้การคุ้มครองเป็นระยะเวลา 70 ปี
ไมเคิล เอส. ฮาร์ต จากโครงการกูเทนแบร์ก ได้เสนอให้ความช่วยเหลือเพื่อให้โครงการนี้ดำเนินต่อไปได้ แต่ได้รับการปฏิเสธเนื่องจาก Feldmahler ผู้ดำเนินงาน IMSLP ไม่ต้องการย้ายข้อมูลไปเก็บที่เครื่องแม่ข่ายในสหรัฐอเมริกา   เว็บไซต์ได้เปิดให้บริการอีกครั้งในเดือนมิถุนายน ค.ศ. 2008 โดยกำหนดนโยบายลิขสิทธิ์เคร่งครัดขึ้น ผลงานที่ถูกอัปโหลดขึ้นมาใหม่จะต้องได้รับการตรวจสอบจากผู้ดูแลจึงจะเปิดให้ดาวน์โหลดได้
ในปี ค.ศ. 2010 ได้เปิดใช้งานเครื่องแม่ข่ายสำรองซึ่งตั้งอยู่ในประเทศเนเธอร์แลนด์
แหล่งข้อมูลอื่น

เว็บไซต์ทางการ
IMSLP Wiki Homepage
EU Server Portal
International Music Score Library Project Raises Copyright Concerns. The New York Times. 22 กุมภาพันธ์ 2011.
Music copyright in the spotlight. BBC News. 2 พฤศจิกายน 2007.
อาเกอโน

| อาเกอโน Hàwenau |
| --- | --- |
เทศบาล

   ตราอาร์ม
ประเทศ: ฝรั่งเศส
แคว้น: กร็องแต็สต์
จังหวัด: บา-แร็ง
เขต: Haguenau-Wissembourg
พื้นที่1: 182.59 ตร.กม. (70.50 ตร.ไมล์)
ประชากร (2014)2: 34,761 คน
 • ความหนาแน่น: 190 คน/ตร.กม. (490 คน/ตร.ไมล์)
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
รหัสอีนเซ/ไปรษณีย์: 67180 /67500
สูงจากระดับน้ำทะเล: 115–203 m (377–666 ft)  (avg. 150 m หรือ 490 ft)
1 ข้อมูลอาณาเขตที่ตามขึ้นทะเบียนไว้โดยไม่รวมทะเลสาบ, หนองน้ำ, ธารน้ำแข็งที่ขนาดใหญ่กว่า 1 ตารางกิโลเมตรตลอดจนปากแม่น้ำ 2 Population without double counting: residents of multiple communes (e.g., students and military personnel) only counted once.
อาเกอโน (ฝรั่งเศส: Haguenau) เป็นเทลบาลในแคว้นกร็องแต็สต์ ประเทศฝรั่งเศส ถือเป็นเมืองใหญ่อันดับสองของจังหวัดบา-แร็ง รองจากสทราซบูร์ ด้านเหนือของเมืองเป็นที่ตั้งของป่าอาเกอโน อันเป็นผืนป่าที่ใหญ่ที่สุดในฝรั่งเศส เมืองอาเกอโนก่อตั้งขึ้นโดยดยุกชาวเยอรมัน และผัดเปลี่ยนกันครอบครองระหว่างเยอรมันและฝรั่งเศสเป็นเวลาหลายศตวรรษ การเปลี่ยนมือครั้งสุดท้ายคือเมื่อสิ้นสุดสงครามโลกครั้งที่หนึ่งในปี 1919 ซึ่งอาเกอโนได้ตกเป็นส่วนหนึ่งของฝรั่งเศส
อาเกอโน -  Haguenau
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Haguenau
Official website เก็บถาวร 2011-03-16 ที่ เวย์แบ็กแมชชีน (ฝรั่งเศส)
Haguenau on Structurae.de
IUT Haguenau
โคดีอีน

| --- | --- |

ข้อมูลทางคลินิก
รหัส ATC: N02AA08 (WHO) 
ตัวบ่งชี้
PubChem CID: 2828
DrugBank: APRD00120
ECHA InfoCard: 100.000.882 
 สารานุกรมเภสัชกรรม
โคดีอีน (อังกฤษ: Codeine โดย INN) เป็นยาในกลุ่มโอปิออยด์ ใช้เป็นยาบรรเทาปวด ยาแก้ไอ และยาแก้ท้องร่วง ซึ่งผลิตออกจำหน่ายในรูปเกลือซัลเฟต คือ โคดีอีน ซัลเฟต และเกลือฟอสเฟตคือ โคดีอีน ฟอสเฟต
โคดีอีนเป็นอัลคะลอยด์ (alkaloid) ที่พบในฝิ่นซึ่งมีความเข้มข้นประมาณ  0.7-2.5 เปอร์เซนต์ ในขณะที่สามารถสกัดได้จากฝิ่นแต่โคดีอีนที่ใช้ในสหรัฐอเมริกา ส่วนใหญ่จะได้จากการสังเคราะห์จากมอร์ฟีนโดยกระบวนการ โอ-เมตทิเลชั่น (O-methylation)
ข้อบ่งใช้

อนุญาตให้ใช้โคดีอีนได้ดังนี้
ใช้เป็นยาแก้ไอ
ใช้เป็นยาแก้ท้องร่วง
บรรเทาอาการเจ็บปวด
โคดีอีนบางครั้งผลิตออกมาในรูปตำรับยาผสมเช่น
กับยาพาราเซตามอล มีชื่อการค้าว่า ไทลินอล - โคดีอีน (Tylenol with Codeine)
กับยาแอสไพริน มีชื่อการค้าว่า โค-โคแดปริน (co-codaprin)
กับยาไอบูโปรเฟน มีชื่อการค้าว่า โคดาเฟน (Codafen)
กับยาฟีนิลโทลอกซามีน มีชื่อการค้าว่า โคดิปรอนท์ (Codipront)
กับยากัวเฟเนซิน มีชื่อการค้าว่า โรบิทัสซิน เอ-ซี (Robitussin A-C)
พบว่าตำรับยาผสมมีฤทธิ์แรงกว่าการใช้ยาเดี่ยว ๆ แยกกันเราเรียกว่ายาเสริมฤทธิ์กัน (Drug Synergy)
เภสัชจลนศาสตร์ (Pharmacokinetics)

โคดีอีนเป็นโปรดรัก (prodrug) เพราะเมตาโบไลต์ที่ออกฤทธิ์เป็นยาบรรเทาปวดของมันคือมอร์ฟีน โคดีอีนมีความแรงน้อยกว่ามอร์ฟีน เพราะว่าโคดีอีนเพียง 10 % เท่านั้นที่เปลี่ยนเป็นมอร์ฟีน และผลทำให้ติดยาก็น้อยกว่ามอร์ฟีนด้วย
ในทางทฤษฎีปริมาณ โคดีอีนที่ให้โดยการรับประทานขนาด 200 มก. จะมีฤทธิ์บรรเทาปวดเท่ากับการรับประทานยามอร์ฟีน 30 มก. การเปลี่ยนโคดีอีนเป็นมอร์ฟีนเกิดขึ้นในตับโดยเอ็นไซม์ "ซีวายพี2ดี6" (CYP2D6)